CELEX: 32012D0064
Language: sl
Date: 2012-02-02 00:00:00
Title: 2012/64/EU: Izvedbeni sklep Komisije z dne 2. februarja 2012 o priznanju RINA s.p.a (Italijanskega ladijskega registra) kot klasifikacijskega zavoda za plovila za plovbo po celinskih plovnih poteh (notificirano pod dokumentarno številko C(2012) 402)  Besedilo velja za EGP

4.2.2012   
            
            
               SL
            
            
               Uradni list Evropske unije
            
            
               L 33/6
            
         IZVEDBENI SKLEP KOMISIJE
   z dne 2. februarja 2012
   o priznanju RINA s.p.a (Italijanskega ladijskega registra) kot klasifikacijskega zavoda za plovila za plovbo po celinskih plovnih poteh
   (notificirano pod dokumentarno številko C(2012) 402)
   (Besedilo velja za EGP)
   (2012/64/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2006/87/ES Evropskega parlamenta in Sveta z dne 12. decembra 2006 o tehničnih predpisih za plovila, namenjena za plovbo po celinskih plovnih poteh, in razveljavitvi Direktive Sveta 82/714/EGS (1) in zlasti člena 10(1) in dela II Priloge VII k Direktivi,
   po posvetovanju z odborom iz člena 7 Direktive Sveta 91/672/EGS z dne 16. decembra 1991 o vzajemnem priznavanju nacionalnih spričeval o usposobljenosti za voditelja čolna za prevoz blaga in potnikov po celinskih plovnih poteh (2),
   ob upoštevanju naslednjega:
   
               (1)
            
            
               Italija je v dopisu z dne 22. julija 2008 Komisiji predložila vlogo za priznanje RINA s.p.a (v nadaljnjem besedilu: RINA) kot klasifikacijskega zavoda za plovila za plovbo po celinskih plovnih poteh po direktivi. RINA ima sedež v Italiji.
            
         
               (2)
            
            
               Skupaj z vlogo je predložila tudi informacije in dokumentacijo, ki so potrebne za to, da se preveri, ali so merila za priznanje izpolnjena.
            
         
               (3)
            
            
               Na skupni seji o tehničnih predpisih za plovila za plovbo po celinskih plovnih poteh, ki je potekala aprila 2009, so strokovnjaki držav članic Evropske unije in Centralne komisije za plovbo po Renu (v nadaljnjem besedilu: CCNR) lahko izrazili svoje mnenje, italijanski organi in RINA pa so poročali.
            
         
               (4)
            
            
               V skladu z odstavkom 4 dela II Priloge VII k Direktivi 2006/87/ES je bilo opravljeno posvetovanje s sekretariatom CCNR.
            
         
               (5)
            
            
               Komisija je ocenila skladnost RINA z merili iz dela I Priloge VII k Direktivi 2006/87/ES ter sklenila, da jih ta izpolnjuje.
            
         SPREJELA NASLEDNJI SKLEP:
   Člen 1
   Klasifikacijski zavod RINA se prizna v skladu s členom 10 Direktive 2006/87/ES.
   Člen 2
   Ta sklep je naslovljen na države članice s celinskimi plovnimi potmi iz člena 1(1) Direktive 2006/87/ES in na Italijanski ladijski register, Via Corsica 12, 16128 Genova, Italija.
   
      V Bruslju, 2. februarja 2012
      
         
            Za Komisijo
         
         Siim KALLAS
         
            Podpredsednik
         
      
   
   
      (1)  UL L 389, 30.12.2006, str. 1.
   
      (2)  UL L 373, 31.12.1991, str. 29.